**ROMÂNIA**

**JUDEŢUL BRAŞOV**

**CONSILIUL LOCAL AL COMUNEI CAŢA**

**HOTĂRÂREA NR.10/22.02.2019**

*privind inițierea procedurii de închiriere a suprafețelor de pajiști disponibile din domeniul privat al Comunei Cața, județul Brașov*

Consiliul Local al Comunei Caţa întrunit în şedinţă ordinară în data de 22.02.2019,

Având în vedere:

- expunerea de motive cu nr. 812/14.02.2019 a primarului Comunei Cața, dl. Vocilă Gheorghe,

- raportul cu terenurile disponibile spre închiriere cu nr. 974/22.02.2019 întocmit de dl. Tudosă Adrian,

- prevederile OUG 34/2013 privind organizarea, administrarea şi exploatarea pajiştilor permanente şi pentru modificarea şi completarea Legii fondului funciar nr. 18/1991;

- prevederile HG 1064/2013 privind aprobarea Normelor metodologice pentru aplicarea prevederilor Ordonanţei de urgenţă a Guvernului nr. 34/2013 privind organizarea, administrarea şi exploatarea pajiştilor permanente şi pentru modificarea şi completarea Legii fondului funciar nr. 18/1991;

- prevederile Ordinului comun nr. 407/2051/2013 pentru aprobarea contractelor - cadru de concesiune şi închiriere a suprafeţelor de pajişti aflate în domeniul public/privat al comunelor, oraşelor, respectiv al municipiilor;

- prevederile Ordinului Ministrului Agriculturii și Dezvoltării Rurale nr. 544/2013 privind metodologia de calcul al încărcăturii optime de animale pe hectar de pajişte ;

- prevederile Ordinului Ministrului Agriculturii și Dezvoltării Rurale nr. 619/2013 pentru aprobarea criteriilor de eligibilitate, condiţiilor specifice şi a modului de implementare a schemelor de plăţi prevăzute la art. 1 alin. (2) şi (3) din Ordonanţa de urgenţă a Guvernului nr. 3/2015 pentru aprobarea schemelor de plăţi care se aplică în agricultură în perioada 2015 - 2020 şi pentru modificarea art. 2 din Legea nr. 36/1991 privind societăţile agricole şi alte forme de asociere în agricultură, precum şi a condiţiilor specifice de implementare pentru măsurile compensatorii de dezvoltare rurală aplicabile pe terenurile agricole, prevăzute în Programul Naţional de Dezvoltare Rurală 2014 – 2020 ;

Conform avizului comisiei de specialitate nr. 3 a Consiliului Local al Comunei Caţa,

În temeiul art. 36 alin. (2) lit. c) coroborat cu alin. (5) lit. b) și art. 123 alin. (1) și (2) din Legea 215/2001 privind administraţia publică locală, republicată, cu modificările şi completările ulterioare,

HOTĂRÂŞTE:

**Art. 1** (1) Se aprobă inițierea procedurii de închiriere a suprafețelor de pajiști disponibile din domeniul privat al Comunei Cața, județul Brașov.

 (2) Durata închirierii pajiștilor disponibile din domeniul privat al Comunei Cața, județul Brașov, este de 10 ani, începând cu data semnării contractului.

**Art. 2** Închirierea pajiștilor comunale se face pe bază cererilor crescătorilor de animale persoane fizice sau juridice cu animale înscrise în Registrul național al exploatațiilor, prin încheierea contractelor de închiriere, pentru suprafețele de pajiști, proporțional cu efectivele de animale deținute în exploatație.

**Art. 3** Pentru închirierea suprafețelor de pajiști disponibile din Comuna Cața, solicitanții trebuie să îndeplinească următoarele condiții:

* a) să dețină în proprietate animale sau să facă dovada că sunt înregistrați într-o asociație a crescătorilor de animale (cabaline, bovine, ovine caprine);
* b) să aibă domiciliul pe raza Comunei Cața;
* c) să fie înregistrați în Registrul național al exploatațiilor;
* d) să asigure o încărcătură minimă de 0,3 UVM/ha (unitate vită mare/ha), pentru surafața solicitată;
* e) să prezinte un program de pășunat, pentru perioada preluării în folosință a suprafețelor de pajiște solicitată;
* f) să asigure întreținerea corespunzătoare a pajiștei, iar condițiile și nivelul acestor lucrări vor fi cuprinse în contractul de închiriere;
* g) cerererile de închiriere trebuiesc depuse până cel mai târziu 01.03.2019.

**Art. 4** Chiria pentru un hectar de pajiște se stabiliște în funcție de raportul de evaluare aprobat ulterior de Consiliul local al Comunei Cața.

**Art. 5** (1) Utilizatorii pajiștilor au obligația de a lua toate măsurile pentru întreținerea acestora, cu menținerea categoriei de folosință.

 (2) Utilizatorii sunt obligați să prezinte anual, până la 1 martie, Compartimentului Registru Agricol din cadrul Primăriei Comunei Cața, documentele justificative privind modul de întreținere a pajiștei și să respecte bunele condiții agricole și de mediu, așa cum este prevăzut la art. 6 alin. (1) din Regulamentul (CE) nr. 73/2009.

**Art. 6** Perioada de pășunat va fi cuprinsă între 1 mai și 30 noiembrie pentru toate categoriile de animale cabaline, bovine, ovine caprine în fiecare an.

**Art. 7** În situația în care suprafața de pajiște disponibilă nu acoperă necesarul solicitat de către persoanele fizice sau juridice care îndeplinesc condițiile de la art. 3, se va organiza închirierea suprafețelor de pajiști disponibile din domeniul privat al Comunei Cața, județul Brașov, prin procedura licitației publice.

**Art. 8** Se aprobă Caietul de sarcini pentru închirierea prin licitație publică a suprafețelor de pajiști disponibile din domeniul privat al Comunei Cața, județul Brașov, conform anexei 1.

**Art. 9** Se parobă Instrucțiunile pentru ofertanți privind licitația publică a suprafețelor de pajiști disponibile din domeniul privat al Comunei Cața, județul Brașov, conform anexei 2.

**Art. 10** Se aprobă Contractul-cadru de închiriere, conform anexei 3.

**Art. 11** Prețul minim de pornire al licitației publice pentru suprafețele de pajiști disponibile din domeniul privat al Comunei Cața, județul Brașov, respectiv chiria minimă, este cea prevăzută la art. 4.

**Art. 12** Valoarea garanţiei de participare se va constitui la nivelul preţului de pornire al licitaţiei.

**Art. 13** Durata închirierii în urma licitației publice pentru suprafețele de pajiști disponibile din domeniul privat al Comunei Cața, județul Brașov, este cea prevăzută la art. 1 alin. (2).

**Art. 14** Se aprobă închirierea sprafețelor de pășuni disponibile aflate în domeniul privat/public al Comunei Cața.

**Art. 15** Pentru contractele de închiriere pășune aflate în derulare, crescătorii de animale persoane fizice sau juridice trebuie să prezinte, în fiecare an, până la data de 1 martie, Compartimentului Registru Agricol din cadrul Primăriei Comunei Cața, dovada proprietății animalelor și certificatul de sănătate a acestora.

**Art. 16** Taxa de pășune va fi indexată anual cu rata inflației.

**Art. 17** Pășunatul pe alte suprafețe (fânețe, ogoare, miriști, etc.) decît cele prevăzute în contractul de închiriere se consideră, fără acordul proprietarului/chiriașului, pășunat ilegal.

**Art. 18** Prezenta hotărâre va fi dusă la îndeplinire de către domnul Vocilă Gheorghe, primarul Comunei Caţa, prin aparatul propriu de specialitate.

**Art. 19** Secretarul Comunei Caţa va comunica prezenta hotărâre Instituţiei Prefectului – Judeţul Braşov, persoanelor interesate și primarului Comunei Caţa.

PREŞEDINTE DE ŞEDINŢA, SECRETAR,

CROITORU TUDOR CLAUDIU GUIGNARD ROXANA

Nr. consilieri în funcţie = 11; Nr. consilieri prezenţi = 11; Nr. voturi pentru = 10; Nr. voturi contra = 0.